തെന്നത്തൂർ

കേരളത്തിലെ തൊടുപുഴ പട്ടണത്തിൽ നിന്ന് ഏകദേശം 16 കിലോമീറ്റർ (9.9 മൈൽ) ദൂരെ  5000 ജനസംഖ്യയുള്ള ഒരു ചെറു ഗ്രാമമാണ് തെന്നത്തൂർ. ഇടുക്കി ജില്ലയിലെ നാല് താലൂക്കുകളിൽ ഒന്നായ തൊടുപുഴ താലൂക്കിലെ കോടിക്കുളം ഗ്രാമപഞ്ചായത്തിന്റ ഭാഗമാണ് ഈ ഗ്രാമം. ഗ്രാമം ഉൾപ്പെടുന്ന താലൂക്കിന്റെ ആസ്ഥാനം തൊടുപുഴയാണ്.

 ഭൂമിശാസ്ത്രം 
കാളിയാർ നദിയുടെ അതിർത്തിയിൽ സ്ഥിതിചെയ്യുന്ന ഈ ഗ്രാമത്തിലൂടെ കടന്നുപോകുന്ന കാളിയാർ നദി കാലൂർ, മൂവാറ്റുപുഴ എന്നിവിടങ്ങളിലൂടെ കടന്നുപോകുന്നു. ആർ‌പി‌ ഗോയങ്ക ഗ്രൂപ്പിൽ ഉൾപ്പെടുന്ന മലയാളം പ്ലാന്റേഷന്റെ ഏകദേശം 10,000 ഏക്കർ (4,000 ഹെക്ടർ)) വിസ്തൃതിയിൽ വ്യാപിച്ചുകിടക്കുന്ന റബ്ബർ, പൈനാപ്പിൾ തോട്ടങ്ങൾ ഗ്രാമത്തിന്റെ കിഴക്കൻ അതിർത്തിയിലാണ്.

തെന്നത്തൂർ ഗ്രാമം ഉൾപ്പെടുന്ന വില്ലേജ് ഓഫീസും പഞ്ചായത്ത് ഓഫീസും 6 കിലോമീറ്റർ (3.7 മൈൽ) അകലെ കിഴക്കൻ കോടിക്കുളത്ത് സ്ഥിതിചെയ്യുന്നു. ഞാറക്കാട് നിന്ന് 2 കിലോമീറ്റർ (1.2 മൈൽ), വണ്ണപ്പുറത്ത് നിന്ന് 8 കിലോമീറ്റർ (5.0 മൈൽ), കാളിയാറിൽ നിന്ന് 10 കിലോമീറ്റർ (6.2 മൈൽ), പാറപ്പുഴയിൽ നിന്ന് 3 കിലോമീറ്റർ (1.9 മൈൽ), വെസ്റ്റ് കോടിക്കുളത്തു നിന്ന് 5 കിലോമീറ്റർ (3.1 മൈൽ), കലൂർക്കാട് നിന്ന് 19 കിമീ (12 മൈൽ) ദൂരങ്ങളിലാണ് ഈ ഗ്രാമം സ്ഥിതിചെയ്യുന്നത്. പ്രശസ്ത വിനോദസഞ്ചാര കേന്ദ്രമായ തൊമ്മൻകുത്തിന് സമീപത്താണ് ഇത് സ്ഥിതി ചെയ്യുന്നത്. കാളിയാർ-മൂവാറ്റുപുഴ പാതയിൽ നദിയ്ക്കു കുറുകെ പുതുതായി 2002 ൽ നിർമ്മിച്ച പാലത്തിന് മറുവശത്താണ് ഈ ഗ്രാമം. 

 സമ്പദ്ഘടന 
ശരാശരി 5 ഏക്കർ (20,000 ചതുരശ്ര മീറ്റർ) വീതം റബ്ബർ തോട്ടങ്ങൾ കൈവശമുള്ള ചെറുകിട കർഷകരാണ് ഇവിടത്തെ നിവാസികൾ. നെൽകൃഷി ഈ പ്രദേശത്ത് കുറഞ്ഞു വരുന്നുവെങ്കിലും ഏകദേശം 10 കുടുംബങ്ങൾ  ഇപ്പോഴും നെല്ല് കൃഷി ചെയ്തുവരുന്നു. പാറപ്പുഴയ്ക്കടുത്തുള്ള തോംസൺ ഗ്രാനൈറ്റാണ് ഗ്രാമത്തോട് ഏറ്റവും അടുത്തുള്ള ഒരു വ്യവസായ സ്ഥാപനം.

 സൗകര്യങ്ങൾ 
തെന്നത്തൂരിൽ ഒരു പ്രൈമറി സ്കൂൾ, ഫാത്തിമ പള്ളി, പടിഞ്ഞാറൻ കൊടികുളത്തെ ക്ഷേത്രം എന്നിവയുണ്ട്.

 അവലംബം 

 ബാഹ്യ ലിങ്കുകൾ 

 http://www.idukki.nic.in 
 http://www.keralatourism.com 
 http://www.prd.kerala.gov.in
 http://www.mapsofindia.com/maps/kerala

വർഗ്ഗം:ഇടുക്കി ജില്ലയിലെ ഗ്രാമങ്ങൾ